Læsø får i dag fint besøg, når Dronning Margrethe og Prins Henrik besøger øen.

De royale gæster modtages på øen rådhus, kommunekontoret, og i løbet af dagen gæster de blandt andet Læsø Kur, saltsyderiet, glaspusteriet, øens minkfarm og Læsø Fiskeindustri. Det seneste royale besøg på øen var i 1998, hvor dronningen og prinsgemalen besøgte Læsø sammen med det norske kongepar, Kong Harald og Dronning Sonja. TV2/Nord er naturligvis også på plads på øen, og du kan se mere fra det royale besøg i vores nyheder kl. 12.10 og kl. 19.30.